
Text rozhodnutia
Súd: Krajský súd Bratislava Spisová značka: 1S/227/2015 Identifikačné číslo súdneho spisu: 1015201578 Dátum vydania rozhodnutia: 23. 06. 2016 Meno a priezvisko sudcu, VSÚ: JUDr. Monika Valašíková PhD. ECLI: ECLI:SK:KSBA:2016:1015201578.1 Uznesenie Krajský súd v Bratislave v právnej veci žalobcu: L.. M. V., F. XXXX/X, XXX XX F. Z., právne zastúpený: SCHWEIZER LEGAL, s.r.o., Palisády 32, 811 06 Bratislava, proti žalovanému: Mestská časť Bratislava - Jarovce, Palmová 1, 851 10 Bratislava, o preskúmanie zákonnosti rozhodnutia žalovaného č. UKSP 1417-TX1/2014-Kch-14 zo dňa 14.05.2014, takto r o z h o d o l : Krajský súd v Bratislave konanie z a s t a v u j e . Žiaden z účastníkov nemá právo na náhradu trov konania. o d ô v o d n e n i e : Žalobou doručenou tunajšiemu súdu dňa 25.09.2015 sa žalobca domáhal preskúmania zákonnosti rozhodnutia žalovaného č. UKSP 1417-TX1/2014-Kch-14 zo dňa 14.05.2014, ktorým žalovaný mimo odvolacieho konania povolil zmenu stavby pred dokončením na ,,Rodinný dom a garáž“ na parc. ,,C“ KN č. XXX/XXX a XXX/XXX, v kat. území M., zapísaných na LV č. XXXX. Zároveň žalobca požiadal súd o odklad vykonateľnosti napadnutého rozhodnutia. Pred rozhodnutím vo veci samej žalobca svojím podaním osobne podaným na tunajšom súde dňa 18.05.2016 oznámil, že berie svoju žalobu v celom rozsahu späť a náhradu trov konania si neuplatňuje. Podľa ust. § 250h ods. 2 O.s.p., až do rozhodnutia súdu môže žalobca vziať žalobu späť, ak žalovanému medzitým vznikli trovy konania, rozhodne súd o ich náhrade. Podľa ust. § 250d ods. 3 O.s.p., súd uznesením konanie zastaví aj vtedy, ak žaloba bola vzatá späť (§ 250h ods. 2 O.s.p.). Vzhľadom na skutočnosť, že žalobca vzal späť žalobu pred rozhodnutím veci, súd v súlade s ust. § 250d ods. 3 O.s.p. konanie zastavil. O trovách konania súd rozhodol podľa ust. § 146 ods. 1 písm. c) O.s.p. s použitím ust. § 246c ods. 1, veta prvá O.s.p. tak, že žiaden z účastníkov nemá právo na náhradu trov konania, pretože konanie vo veci bolo zastavené. Toto rozhodnutie prijal senát Krajského súdu v Bratislave v pomere hlasov 3:0 (podľa § 3 ods. 9 zákona č. 757/2004 Z. z. o súdoch a o zmene a doplnení niektorých zákonov v znení účinnom ku dňu 1.5.2011). Poučenie: Proti tomuto rozhodnutiu možno podať odvolanie do 15 dní odo dňa jeho doručenia na Krajský súd v Bratislave, písomne, dvojmo. Z podania musí byť zjavné, ktorému súdu je určené, kto ho robí, ktorej veci sa týka a čo sleduje a musí byť podpísané a datované (§ 42 ods. 3 O.s.p). V odvolaní sa má popri všeobecných náležitostiach (§ 42 ods. 3 O.s.p.) uviesť, proti ktorému rozhodnutiu smeruje, v akom rozsahu sa napáda, v čom sa toto rozhodnutie alebo postup súdu považuje za nesprávny a čoho sa odvolateľ domáha (§ 205 ods. 1 O.s.p.). Podľa § 205 ods. 2 O.s.p. odvolanie možno odôvodniť len tým, že: a/ v konaní došlo k vadám uvedeným v § 221 ods. 1 O.s.p.; b/ konanie má inú vadu, ktorá mohla mať za následok nesprávne rozhodnutie vo veci; c/ súd prvého stupňa neúplne zistil skutkový stav veci, pretože nevykonal navrhnuté dôkazy, potrebné na zistenie rozhodujúcich skutočností; d/ súd prvého stupňa dospel na základe vykonaných dôkazov k nesprávnym skutkovým zisteniam; e/ doteraz zistený skutkový stav neobstojí, pretože sú tu ďalšie skutočnosti alebo iné dôkazy, ktoré doteraz neboli uplatnené (§ 205 a/ O.s.p.); f/ rozhodnutie súdu prvého stupňa vychádza z nesprávneho právneho posúdenia veci. Rozsah, v akom sa rozhodnutie napáda a dôvody odvolania môže odvolateľ rozšíriť len do uplynutia lehoty na odvolanie.

